钦定古今图书集成/历象汇编/庶征典/第114卷 > 明吴有性温疫论 > 《禳疫告城隍文》周希曜
## 钦定古今图书集成/历象汇编/庶征典/第114卷 > 明吴有性温疫论 > 《禳疫告城隍文》周希曜

帝心传，犹病敬修贻世以安王道切如伤，家法求民
之莫，赤子如闻，疾痛难逭予辜黔黎尚有疮痍，全需
神力。惟神参赞化育，表里阴阳。代大造而敷仁，固其
本职；奠僻壤以长治，尢所优为。某不揣樗才，谬当蜃
邑。朔望与神相对，冰兢徒有此心。念连岁之丰登，一
饭皆属明赐；幸郊原之宁谧，三年迄有成功。民即衔
“恩，予亦戴德。”迩者疫魔为祟，缠染实多；死丧闻之远
村，不下什伯；流行亦及城郭，未免二三。惟此啼号之
民，实出乱离之后。甫辞汤火，那堪问药求医；无计渔
樵，忍睹儿悲妇哭？闻之酸鼻，见者寒心。讵饱煖无知，
示以创艾；抑父母有过，怒及愚顽？内省无惭，吁呼实
切。当此畚插如云之际，恐以病而妨“农，念兹愧悔，有
日之馀，庶几惩而得戒。沐薰请命，想上彻乎高天；福
祉旁通，应下甦乎大地。”或施甘雨，和风而洒润；或驱
迅雷，疾电而除魔。不事刀圭，全消瘴疠；人登寿域，一
瞬聿奏平康；世跻春台，四郊咸游井凿。不则耗斁下
土，宁丁我躬。天或为予而霁威，神则何辞于溺职。言
虽过激，鉴蚁忱之无他。祭则必躬，望鸾舆而至。止盥
诚以将，恭祈照宥